Diari Oficial de la Generalitat Valenciana


Sumari del DOGV 9609, del 02-06-2023 (2023/6037)

Extracte de la Resolució de 25 de maig de 2023, del rector de la Universitat Politècnica de València, per la qual es convoca la II edició del Concurs interuniversitari Aula Emprén 3i, en la UPV per a l'any 2023.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9609

Data del DOGV
:   02-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6037


Data del document
:   25-05-2023

Organisme emissor
:   Universitat Politècnica de València

Tipus de document
:   Extracte

Correcció d'errades

 Descriptors 

:   * Universitat Politècnica de València
    * distinció honorífica

Extracte de la Resolució de 25 de maig de 2023, del rector de la Universitat Politècnica de València, per la qual es convoca la II edició del Concurs interuniversitari Aula Emprén 3i, en la UPV per a l'any 2023. [2023/6037]  
BDNS (identif.): 699142.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/699142  
  
Primer. Persones beneficiàries  
Aquests premis es dirigeixen a aquells equips d'estudiants UPV formats en la segona etapa del programa Aula Emprén en la UPV, que hagen participat en les seues quatre últimes edicions, corresponents als anys 2019, 2020, 2021 i 2022.  
Els estudiants que formen part dels equips de la segona etapa d'Aula Emprén són estudiants de la UPV de grau, màster, títol propi o doctorat.  
  
Han de ser estudiants matriculats en el curs acadèmic 2022/2023 en algun grau, màster, títol propi o doctorat de la UPV.  
El requisit de ser un equip format en la segona etapa del programa Aula Emprén de les quatre últimes edicions serà comprovat per IDEES UPV a la recepció de cada candidatura.  
Les persones sol·licitants participaran en un equip que estarà format per un mínim de dues persones i un màxim de tres persones, bé amb la idea que es va desenvolupar en l'Etapa II del Programa Aula Emprén en equip, realitzant les adaptacions necessàries per a poder desenvolupar un projecte de triple impacte, o bé, concórrer amb una nova idea o projecte emprenedor. En el cas d'equips compostos per més de tres persones, hauran de triar com a màxim a tres persones que els representaran en aquest concurs interuniversitari. Cada equip haurà de designar a una persona com a portaveu.  
  
Segon. Finalitat  
L'objecte d'aquesta convocatòria de concurs és seleccionar i donar suport al desenvolupament de les millors idees i projectes emprenedors relacionats amb el triple impacte econòmic, social i ambiental generats en el marc del programa Aula Emprén 5UCV. Per a això, cadascuna de les cinc universitats públiques valencianes convoca el concurs als seus campus, dirigit als emprenedors de la seua comunitat universitària, i selecciona els tres millors equips procedents de l'activitat Aula Emprén, que posteriorment competiran amb les candidatures seleccionades per la resta de les universitats públiques valencianes. La Unitat d'Emprenedoria de la Universitat de València (UVemprén) nomenarà un comité de selecció que estarà constituït per representants de les cinc universitats pertanyents al personal docent i investigador que s'hagen format en la primera fase del programa Aula Emprén i que hagen participat en la segona fase d'aquest programa coordinant a algun equip en qualsevol de les seues edicions, que serà l'encarregat de seleccionar els projectes premiats d'entre el total de candidats presentats per les universitats.  
L'objectiu del concurs és concedir un màxim de 3 premis econòmics per a donar suport al desenvolupament de les millors idees i projectes emprenedors relacionats amb el triple impacte econòmic, social i ambiental, derivats de la segona fase del programa «Aula Emprén», secundant així el desenvolupament de competències i habilitats que estimulen la creativitat de l'alumnat i milloren la seua ocupabilitat.  
  
  
Tercer. Bases reguladores  
Disponibles en http://www.ideas.upv.es/  
  
Quart. Import  
Els presents premis són finançats per la Conselleria d'Economia Sostenible, Sectors Productius, Comerç i Treball, a través de la línia de subvenció Z82883700 denominada «5UCV LLAMP - Campus de l'emprenedoria innovadora i sostenible», dels pressupostos de la Generalitat per a 2023, amb càrrec a la partida pressupostària 776303865 422 40171 de l'oficina gestora de l'Àrea d'emprenedoria IDEES UPV, per un import màxim de 6.000 euros aplicables a l'exercici 2023, existint crèdit pressupostari adequat i suficient  
La dotació dels premis és la següent:  
- Primer premi: 1 premi econòmic  
Dotació: en cas de resultar guanyadora una candidatura de la UPV presentada en aquesta categoria, la UPV premiarà amb un import de 3.000 euros a fons perdut.  
- Segon premi: 1 premi econòmic  
Dotació: En cas de resultar guanyadora una candidatura de la UPV presentada en aquesta categoria, la UPV premiarà amb un import de 2.000 euros a fons perdut.  
- Tercer premi: 1 premi econòmic  
Dotació: en cas de resultar guanyadora una candidatura de la UPV presentada en aquesta categoria, la UPV premiarà amb un import de 1.000 euros a fons perdut.  
La dotació econòmica dels premis estarà subjecta a la corresponent retenció que estableix la normativa vigent.  
  
Cinqué. Termini de presentació de sol·licituds  
Comença a partir de l'endemà de la publicació d'aquest extracte en el Diari Oficial de la Generalitat Valenciana. Finalitza el 13 de juny de 2023.  
  
València, 25 de maig de 2023.- El rector: José Esteban Capilla Romá.